**Ջարեդ Քուշներ** (անգլ.՝ Jared Kushner, հունվարի 10, 1981(1981-01-10), Լիվինգսթոն, Նյու Ջերսի, ԱՄՆ), ամերիկացի գործարար, զարգացման կազմակերպության և New York Observer շաբաթաթերթի սեփականատեր, հրեական ազդեցիկ «Հաբադ Լյուբավիչ» կազմակերպության անդամ։

Զարգացման ամերիկացի մասնագետ Չարլզ Քուշների որդին է։ Զբաղվում է սեփական բիզնեսի զարգացմամբ։ Նրա կինը ԱՄՆ 45-րդ նախագահ Դոնալդ Թրամփի դուստրն է՝ Իվանկա Թրամփը։

2017 թվականի հունվարի 20-ից զբաղեցնում է ԱՄՆ նախագահ Դոնալդ Թրամփի ավագ խորհրդականի պաշտոնը։ Փաստացիորեն, 2015 թվականից եղել է Թրամփի նախընտրական քարոզարշավի ղեկավարը, գլխավոր խորհրդականը և վստահված անձը։

Կենսագրություն
--------------

Ջարեդ Քուշները ծնվել է 1981 թվականի հունվարի 10-ին ԱՄՆ Նյու Ջերսի նահանգի Լիվինգստոն քաղաքում։
Զարգացման մասնագետ Չարլզ Քուշների ավագ որդին է։ Ազգությամբ հրեա, մեծացել է ուղղափառ հրեաների ընտանիքում։ Հոր ծնողները՝ Իոսիֆ Քուշները (մինչ ամուսնությունը՝ Բերկովիչ) և Ռաիսա (Ռայա) Քուշները Բելառուսական ԽՍՀ-ի Նովոգրուդոկ քաղաքում վերապրել են Հոլոքոստը, 1945 թվականին ամուսնացել են Բուդապեշտում և 1949 թվականին արտագաղթել ԱՄՆ։

1999 թվականին ավարտել է հրեական մասնավոր Frisch School-ը, որը գտնվում է Նյու Ջերսի նահանգի Բերգեն քաղաքում։ 2003 թվականին ավարտել է Հարվարդի համալսարանը, ստացել պետական կառավարման ոլորտի բակալավրի աստիճան։ 2007 թվականին ավարտել է Նյու Յորքի համալսարանը՝ ստանալով իրավունքի և գործարար կառավարման մագիստրոսի աստիճան։ Ամերիկացի լրագրող Դենիել Գոլդենը գրում է, որ Քուշների հայրը, որդու համալսարաններ ընդունվելուց առաջ, կատարել է մեծ նվիրատվություններ։ Ուսնակ է եղել Մանհեթենի շրջանային դատախազ Ռոբերտ Մորգենթաուի գրասենյակում։

### Բիզնես

Լինելով Հարվարդի ուսանող, կատարել է սեփականության հետ կապված գործարքներ, ստանալով 20 միլիոն դոլարի եկամուտ։ 2004 թվականին, մի շարք մեղադրանքների պատճառով (այդ թվում նաև հարկերից խուսափում), ձերբակալվել է նրա հայրը, այնուհետ դատապարտվել երկու տարի ազատազրկման։

2006 թվականին 10 միլիոն դոլարով ձեռք է բերել New York Observer շաբաթաթերթը։ Համաձայն Vanity Fair-ի, 2013-2016 թվականներին կայքի այցելությունը մեկ ամսվա ընթացքում 1,3 միլիոնից հասել է 6 միլիոնի։ Ընդորում, 6 միլիոնը ոչ թե այցելությունների, այլ անհատական այցելությունների թիվն է։

2008 թվականին դարձել է «Kushner Properties» զարգացման կազմակերպության գործադիր տնօրեն։ Իրականացրել է օֆիսային և բնակելի շենքերի մի շարք խոշոր գործարքներ, այդ թվում նաև 1,8 միլիարդ դոլարով ձեռք է բերել 41 հարկանի օֆիսային շենք, որը գտնվում է Մանհեթենի Հինգերորդ պողոտայի 666 հասցեում։

### Քաղաքականություն

Քուշները (ձախից) Թրամփների ընտանիքի հետ, 2016 թվական։
Չնայած, որ նրա հայրը նախկինում եղել է դեմոկրատների հովանավորը, Քուշները, 2016 թվականի նախագահական ընտրություններին թեկնածությունն առաջադրելուց հետո, Քուշներն ակտիվորեն մասնակցել է Դոնալդ Թրամփի նախընտրական քարոզարշավին։ 2015 թվականին, Թրամփի նախագահական քարոզարշավի հենց ամենասկզբից, Քուշները ակտիվ մասնակցություն է ունեցել քարոզարշավին, մշակել առաջընթացի նրա ռազմավարությունը նաև սոցիալական ցանցերում, գրել Թրամփի ճառերի տեքստերը։ Չզբաղեցնելով պետական պաշտոններ, բազմաթիվ դիտորդների կարծիքով, Քուշները եղել է քարոզարշավի դե-ֆակտո մենեջերը, Թրամփի գլխավոր խորհրդականը և վստահված անձը։ Ավանդական ԶԼՄ-ներին և հեռուստատեսությանը հակակշիռ լինելու համար, որոնք աջակցում էին Հիլարի Քլինթոնին, Քուշները կազմակերպել է Թրամփի աջակցման արշավը համացանցում և սոցիալական կայքերում, որպեսզի ուղիղ դիմեն հանրությանը։

2016 թվականի ամռանը նրա սեփական շաբաթաթերթի լրագրողը, Թրամփի թվիթերյան գրառումներից մեկն անվանել է «հակասեմական»։ Քուշները բաց նամակով պատասխանել է այդ նամակին՝ սկսելով պատմել իր հրեա նախնիների մասին, որոնք Երկրորդ համաշխարհային պատերազմի ժամանակ Նովոգրուդոկ քաղաքի գետտոյից, որը գտնվում էր գերմանական բռնազավթման տակ, դեպի Բելառուսի պարտիզանների մոտ։ Քուշները հերքել է Թրամփին ուղղված «ռասսիզմի» և «հակասեմականության» մեղադրանքները՝ նրան անվանելով «տոլերանտ մարդ», որը ջերմորեն ընդունել է աղջկա՝ հրեայի հետ ամուսնանալու գաղափարը։ Քուշները նշել է, որ ինքն ավելի լավ է ճանաչում իր աներոջը, քան՝ լրագրողները։ Քուշների կարծիքով, բազմաթիվ ԶԼՄ-ներ հետապնդում են Թրամփին՝ ծաղրելով նրան և կառչելով բառերին։

### Անձնական կյանք

2009 թվականին ամուսնացել է Իվանկա Թրամփի հետ, որն ԱՄՆ նախագահ Դոնալդ Թրամփի դուստրն է։ Հարսանիքը տեղի է ունեցել ուղղափառ հուդայականության սկբունքներով։ Արդյունքում, Իվանկա Թրամփը ընդունել է հուդայականություն։ Նրանք ունեն երեք երեխաներ։ Ուսումնասիրում է Հաբադ։

Ծանոթագրություններ
------------------

* Տեսաձայնային նյութեր Վիքիպահեստում

1. ↑
2. 1 2  GeneaStar
3. 1 2  Munzinger Personen (գերմ.)
4. ↑  «Трамп назначил старшим советником своего зятя Джареда Кушнера». *Русская служба Би-би-си* (բրիտանական անգլերեն). 2017 թ․ հունվարի 10. Վերցված է 2017 թ․ փետրվարի 4-ին.
5. 1 2 3  «Джаред Кушнер: зять и советник с белорусскими корнями». Արխիվացված է օրիգինալից 2017 թ․ մայիսի 1-ին. Վերցված է 2019 թ․ հունիսի 17-ին.
6. ↑  «Еврейское счастье: белорусская история родственников Трампа». Արխիվացված է օրիգինալից 2017 թ․ հուլիսի 18-ին. Վերցված է 2019 թ․ հունիսի 17-ին.
7. ↑  Rudnik, Alesia; Smok, Vadzim (2016 թ․ նոյեմբերի 18). «What Does Trump's Presidency Mean for Belarus?». *Belarus Digest* (անգլերեն). Արխիվացված է օրիգինալից 2017 թ․ մայիսի 12-ին. Վերցված է 2019 թ․ հունիսի 17-ին.
8. ↑  Rice, Andrew (2017 թ․ հունվարի 8). «The Young Trump: Jared Kushner's Rise to Unimaginable Power». *New York*.
9. ↑  Golden D. The Price of Admission: How America’s Ruling Class Buys Its Way into Elite Colleges — and Who Gets Left Outside the Gates. Crown/Archetype. ISBN 9780307497376.
10. ↑  Sherman G. The Legacy. New York. July 12, 2009.
11. ↑  Widdicombe L. Ivanka and Jared’s Power Play. The New Yorker. August 22, 2016
12. ↑  Clarke K. Jared Kushner, the accidental CEO. The Real Deal. February 1, 2014.
13. ↑  Seelye K. Developer’s Son Acquires The New York Observer. The New York Times. July 31, 2006.
14. 1 2  Was Donald Trump’s Son-in-Law the Evil Genius All Along? Vanity Fair. October 27, 2016.
15. ↑  Piore A. Behind the record deal for 666 Fifth Avenue. The Real Deal. October 22, 2007.
16. ↑  Schwartz D. An Open Letter to Jared Kushner, From One of Your Jewish Employees. New York Observer. 5 July 2016.
17. ↑  Kushner J. Jared Kushner: The Donald Trump I Know. New York Observer. 6 July 2016.
18. ↑  Ivanka Trump’s rabbi and the state of relations between Israel and American Jews
19. ↑  «Inside Ivanka Trump's Chaotic Life Raising Three Children with Husband Jared Kushner: 'I'm Exhausted 90 Percent of the Time'». Արխիվացված է օրիգինալից 2018 թ․ հունիսի 4-ին. Վերցված է 2019 թ․ հունիսի 17-ին.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Internet Movie Database · WikiTree · Rodovid |
|  |
| 

|  Չափորոշչային վերահսկողություն |
| --- |
|  |
| GND: 1124575480 · GTAA: 1672558 · LCCN: n2018069658 · NKC: jo20211116707 · NLP: a0000003587480 · SUDOC: 26428318X · VIAF: 1597148632930630630007 · WorldCat VIAF: 1597148632930630630007 |

 |

 |